АҞӘА, лаҵара 3 - Sputnik. Урыстәыла аиҳабыра ахыхьчагатә маҭәашьарқәа рекспорт аамҭалатәи ақәиҭымзаара аԥнахит, абри атәы зҳәо адокумент кьыԥхьуп азинтә информациа аинтернет-портал аҟны.
Ахыхьчагатә маҭәашьарқәа рекспорт ақәиҭымзаара алагалан хәажәкыра 2 инаркны рашәара 1 аҟынӡа. Урҭ рхыԥҳьаӡарахь иаҵанакит асабрадақәа, абинтқәа, абамба, акасыш уҳәа убас егьырҭӷьы. Урыстәыла алгара иҟамло амаҭәашьарқәа иреиуан убасгьы ахирургиатә напҭарԥақәа, абахилқәа, аԥсыԥлагаҩагаратә аппаратқәа, арзҩыдатәгақәа уҳәа. Арҭ аԥкрақәа алагалан Урыстәыла атәылауаа ринтересқәа рыхьчара инақәыршәаны.
Аԥсны Агәабзиарахьчара, аминистрра арҭ аԥкрақәа инарымаданы, ахәшәқәеи амедицинатә маҭәашьарқәеи реидкылара иалагеит, атәыла ахәышәтәырҭақәа реиқәыршәаразы ҳәа адырра ҟаҵан Агәабзиарахьчара аминистрра апресс-маҵзураҿы.
Иара убас шәаԥхьар ҟалоит:
- Урыстәыла иҳаҩсыз уахыки-ҽнаки рзы жә-нызқь реиҳа коронавирус хҭыс ҿыц ҟалеит
-